CELEX: 32012R0399
Language: hu
Date: 2012-05-07 00:00:00
Title: A Bizottság 399/2012/EU végrehajtási rendelete ( 2012. május 7. ) egyes áruk Kombinált Nómenklatúra szerinti besorolásáról

11.5.2012   
            
            
               HU
            
            
               Az Európai Unió Hivatalos Lapja
            
            
               L 124/11
            
         A BIZOTTSÁG 399/2012/EU VÉGREHAJTÁSI RENDELETE
   (2012. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Nem összeszerelt, az alábbi elemekből álló termék (úgynevezett „trambulin-védőháló”):
                  
                              —
                           
                           
                              egy darab, hat rögzítő-csattal felszerelt háló,
                           
                        
                              —
                           
                           
                              6 darab habosított műanyag burkolattal ellátott felső fémrúd,
                           
                        
                              —
                           
                           
                              6 darab habosított műanyag burkolattal és felhegesztett csatlakozóelemmel ellátott alsó fémrúd,
                           
                        
                              —
                           
                           
                              12 darab horoggal felszerelt gumiszalag,
                           
                        
                              —
                           
                           
                              12 darab csavar és biztosítóanya.
                           
                        A felső rudak mindegyike az alsó oszlopokhoz illeszthető, amelyek azután a csavarok és a biztosítóanyák segítségével a gumiasztal (trambulin) lábaihoz rögzíthetők.
                  A henger formájában összevarrt háló adott méretben készül, és így egy bizonyos gumiasztalhoz illeszkedik. A védőhálón cipzárral zárható bejárati nyílás található.
                  A háló a kör alakú felső részén lévő rögzítőcsatokkal a fémrudak felső végéhez rögzíthető.
                  A horoggal felszerelt gumiszalagok a védőháló alsó peremének a gumiasztal keretéhez történő rögzítésére szolgálnak.
               
               
                  9506 91 90
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, a XI. áruosztályhoz tartozó megjegyzések 1. t) alpontja, a 95. árucsoporthoz tartozó megjegyzések 3. pontja, valamint a 9506, a 9506 91 és a 9506 91 90 KN-kód szövege határozza meg.
                  Alakjánál és jellemzőinél fogva, és elsősorban azért, mert a fémrudak, a csavarok, a biztosítóanyák, a rögzítő-csatok és a horoggal felszerelt gumiszalagok jelenléte miatt összeszerelésre kész állapotban van, a védőháló kizárólag a megfelelő gumiasztalhoz való használatra alkalmas (lásd a 95. árucsoporthoz tartozó megjegyzések 3. pontját). A védőhálót ezért egy, a 9506 vtsz. alá tartozó, általános fizikai gyakorlatokhoz használt felszerelés tartozékának kell tekinteni.
                  Az 5608 vtsz. alá, más összeállított hálóként történő besorolása nem lehetséges, mivel a 95. árucsoportba tartozó áruk ki vannak zárva a XI. áruosztályból (lásd a XI. áruosztályhoz tartozó megjegyzések 1. t) alpontját).
                  A trambulin-védőhálót ezért a 9506 91 90 KN-kód alá, tornatermi, atlétikai, valamint általános fizikai gyakorlathoz használt felszerelésként kell besorolni.